Die hart van meganisasie : bestuur
Die koste van die besit en gebruik van masjinerie is vir melkprodusente meestal die tweede grootste kosteelement, na voerkoste. Dit is dus belangrik om ook die kosteelement reg te bestuur. Die bestuursbeginsels van toepassing op meganisasie verskil nie van die bestuursbeginsels wat op enige ander aspek van melkerybestuur van toepassing is nie. Meganisasie moet net soos arbeid of produksie beplan, georganiseer en beheer word om winsgewendheid te verseker.